stanford-oval/wikipedia huggingface dataset:
ארני קלברלי
ביוגרפיה

קלברלי נולד בעיר פוטאקט שברוד איילנד, ובין השנים 1943–1946 למד באוניברסיטת רוד איילנד. בעונת 1945/1946 העפילה רוד איילנד לגמר "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר, אך הפסידה במשחק הגמר מול אוניברסיטת קנטקי, בתוצאה 45–46.
בשנת 1946 הצטרף לקבוצת פרובידנס סטימרולרס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה הוביל את כל שחקני הליגה עם ממוצע של 3.4 אסיסטים בממוצע למשחק, אליהם הוסיף 14.3 נקודות למשחק (מקום שישי בליגה), ונבחר לחמישייה השנייה של העונה. גם בעונה הבאה הוביל את ה-BAA באסיסטים, עם 2.5 בממוצע למשחק. בסיום עונתו השלישית התפרק מועדון הסטימרולרס, וקלברלי פרש ממשחק, בגיל 25 בלבד. ממוצעיו הכוללים לאורך הקריירה הם 11.9 נקודות ו-3.5 אסיסטים למשחק. בכל 3 עונותיה סיימה פרובידנס עם מאזן ניצחונות שלילי, ומאזנה הכולל היה 46 ניצחונות ו-122 הפסדים (27.4%).
בין השנים 1957–1968 שימש כמאמן קבוצת הכדורסל של אוניברסיטת רוד איילנד.
ב-20 באוקטובר 2003 נפטר קלברלי, לאחר סיבוך בניתוח השתלת קוצב לב.
הערות שוליים

↑  A Shot To Remember, באתר ספורטס אילוסטרייטד, 18 במרץ 1996
1 2  ההודעה על פטירתו של קלברלי, באתר הניו יורק טיימס, 29 באוקטובר 2003
↑  סטטיסטיקות קריירת המשחק של קלברלי, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
ארתור אברונין

| --- | --- |
אין תמונה חופשית
 לידה:  6 באוגוסט 1982 (בן 42) ליטא
 עמדה:  סנטר
 גובה:  2.12 מטרים
 מספר:  8
 קבוצות כשחקן
 1999–2000   2000–2001   2001–2002   2002–2004   2005–2006   2005–2006   2006–2007   2006–2007   2007–2008   2008   2009   2009–2010   2010   2011–2012  2012:  הפועל חולון  הפועל גליל עליון  מכבי אשדוד   עירוני רמת גן  הפועל בארי  עוצמה מודיעין  עירוני רמת גן הפועל תל אביב  הפועל אילת  מכבי רחובות  מכבי אשדוד  הפועל קצרין/גליל עליון   הפועל נצרת עילית   מכבי פתח תקווה  מכבי גדרה
 
ארתור אברונין (נולד ב-6 באוגוסט 1982 בליטא) הוא כדורסלן ישראלי ששיחק בעמדת הסנטר. גובהו 2.12 מטרים.
ביוגרפיה

אברונין גדל במחלקת הנוער של הפועל חולון, והגיע עמה עד גמר הפלייאוף, שבו הפסידה לבני הרצליה. במקביל, שיחק בליגות לבתי הספר עם קריית שרת חולון. בגיל 18 עבר לבוגרים של הפועל גליל עליון. את משחק הבכורה שלו שיחק במדי קבוצת הפועל גליל עליון נגד עירוני חדרה.
הישגו הבולט ביותר עד כה הוא העפלה בעונת 2002 עם עירוני רמת גן לגמר פלייאוף, חצי גמר גביע המדינה ורבע גמר גביע קוראץ'.
במהלך עונת המשחקים 2002/3, שהייתה השנייה שלו במכבי רמת גן, היה אברונין מעורב בתקרית אלימה במועדון שבה נקרע גיד ברגלו וגם שריר ארבעת הראשים נפגע. באמצע עונת 2008/09 חתם בקבוצת עיר מגוריו, מכבי אשדוד.
בתחילת עונת 2009/10 החליט לחזור להליגה הארצית וחתם בקבוצת הפועל גליל עליון/קצרין. עונה לאחר מכן חתם בנצרת עילית. במהלך עונת 2010–2011 עבר לשחק במכבי פתח תקווה בליגה הארצית. בתחילת עונת 2012/13 חתם בקבוצת מכבי גדרה.
בספטמבר 2012 פרש השחקן מכדורסל.
נבחרת ישראל

אברונין שיחק בצעירותו בנבחרות השונות של ישראל. בנבחרת הנוער (מקום 10 אליפות אירופה 2000). ובנבחרת העתודה (מקום 10 אליפות אירופה 2002).
משפחה

ארתור עלה לישראל עם הוריו מליטא בשנת 1991. ומאז הוא מתגורר באשדוד.
אביו, איגור אברונין, הוא שיאן ישראל בזריקת דיסקוס והיה שיאן ישראל בהדיפת כדור ברזל. אחותו אנג'לינה אברונין הייתה אלופת ישראל לנוער בזריקת דיסקוס וחברת נבחרת ישראל.
באדי הולי

| --- | --- |

 לידה:  7 בספטמבר 1936 לאבק, ארצות הברית 
 נהרג:  3 בפברואר 1959 (בגיל 22) קליר לייק, ארצות הברית 
 שם במה:  Buddy Holly 
 מוקד פעילות:  ארצות הברית 
 תקופת הפעילות:  מ-1952 
 מקום לימודים:  תיכון לאבק 
 סוגה:  רוק, מוזיקת ביט, רוקבילי, קאנטרי 
 סוג קול:  טנור 
 שפה מועדפת:  אנגלית 
 כלי נגינה:  גיטרה, כינור 
 חברת תקליטים:  דקה רקורדס, בראונשווייג רקורדס, Coral 
 בן או בת זוג:  מריה אלנה הולי (1958–1959) 
 פרסים והוקרה:  היכל התהילה של הרוק אנד רול (1986)  פרס גראמי למפעל חיים (1997)  כוכב בשדרת הכוכבים בהוליווד 
 www.buddyholly.com
 פרופיל ב-IMDb
 
צ'ארלס הארדין (באדי) הולי (באנגלית: Charles Hardin "Buddy" Holley;‏ 7 בספטמבר 1936 - 3 בפברואר 1959) היה זמר אמריקאי, מראשוני המוזיקאים שפעלו ועיצבו את זרם הרוק אנד רול.
ביוגרפיה

הולי נולד למשפחה מוזיקלית בלאבק שבטקסס. תחילה הושפע ממוזיקת הבלוגראס, ומאוחר יותר הושפע ממוזיקת רוק, לאחר שראה הופעה של אלביס פרסלי ב-1955.
הולי החל את דרכו כאשר התבלט בהרכב המוזיקלי שבו השתתף. במהרה הפך להיות הזמר הראשי, כאשר הלהקה, שנקראה "הצרצרים", הפכה ללהקת הליווי שלו. באדי כתב שירים שזכו להצלחה רבה, דוגמת השיר פגי סו, שיר רוקנרול מובהק, שזכה להצלחה רבה בארצות הברית. בהיותו במסע הופעות, ב-3 בפברואר 1959, התרסק המטוס של הולי ושל שני אמנים נוספים, ג.פ. "ביג בופר" ריצ'רדסון וריצ'י ואלנס, ושלושת הנוסעים והטייס נספו. הולי נפרד מ"הצרצרים" לפני מסע ההופעות האחרון שלו, והם לא היו איתו במטוס.
השפעתו בתחום המוזיקה נחשבת רבה. הביטלס, לדוגמה, הושפעו ממנו רבות, בעיקר בתחילת דרכם, בה אף שרו מספר שירים שלו. הקריירה המוזיקלית שלו ארכה מספר שנים בלבד, ועם זאת הוא הספיק לחולל בה שינוי מהותי בעולם המוזיקה.
שירו של דון מקליין מ-1971, "American Pie" (חודש על ידי מדונה), מתייחס לתאונת מותו של באדי הולי כ"יום שבו מתה המוזיקה".
מלבד הפזמון של "American Pie", גם חלק מהבית הראשון בשיר מתייחס להולי:
"But February made me shiver"
- תאונת המטוס שבה נהרג הולי קרתה בפברואר.
הכוונה כאן לכלתו הטרייה ואלמנתו של הולי, שהייתה בהריון, ובעקבות הטראומה של התאונה הפילה את העובר שנשאה ברחמה.
ללהקת "Weezer" היה להיט בשם "באדי הולי" בשנת 1995, שנכלל בתוכנת חלונות 95 כהדגמה ליכולות המולטימדיה שלה.
בשנת 1997 זכה הולי בפרס גראמי עבור מפעל חיים.
אן מארי וסל שליטר

| --- | --- |

 לידה:  1 במאי 1949 (בת 75) קופנהגן, דנמרק 
 שם לידה:  Anne Marie Vessel 
 מדינה:  ממלכת דנמרק 
 השכלה:  בית הספר הדני המלכותי למחול 
 בן או בת זוג:  פול שליטר (21 ביולי 1989–27 במאי 2021) 
 פרסים והוקרה:  אביר דרגה 1 במסדר דנבורג 
 
אן מארי וֶסֶֶל שְליטֶר (בדנית: Anne Marie Vessel Schlüter; נולדה ב-1 במאי 1949) היא רקדנית דנית.
ביוגרפיה

וסל שלוטר נולדה בקופנהגן כבתם של רקדנית בלט ובמאי בלט, היא הופיעה לראשונה בתיאטרון המלכותי של דנמרק בגיל ארבע באופרה מאדאם באטרפליי, בהיותה בת שבע החלה ללמוד בבית הספר המלכותי לבלט. בשנה זו הוריה התגרשו. כרקדנית היא ביצעה רבות יצירות של הכוריאוגרף אוגוסט בורנונביל, היא גם הופיעה בקופליה ומפצח האגוזים.
ב-1988 פרשה מהבמות והחלה לשמש כבמאית בבית הספר המלכותי.
היא הייתה בזוגיות עם הרקדן אלכסנדר קולפין, הצעיר ממנה בשש עשרה שנה, להם בן משותף. ב-1989 נישאה לראש ממשלת דנמרק פול שליטר.
אלסבת כהן

| --- | --- |
 לידה:  ווסטפליה, גרמניה
 לאום:  ישראלי
 תחום יצירה:  קדרות
 
אלסבת (אליזבת) כהן גולדשטיין (גם כהן-זילברשמיט) הייתה מעצבת ואמנית קרמיקה ישראלית, ילידת גרמניה.
ביוגרפיה

אלסבת כהן נולדה בווסטפליה, גרמניה ועלתה לארץ ישראל בשנת 1937. במחצית הראשונה של שנות הארבעים למדה קדרות אצל הדוויג גרוסמן בירושלים. בשנת 1952 התמנתה למעצבת הראשית של חברת "לפיד". העבודות שיצרה בחברה זו נשאו אופי מודרני והושפעו מסגנון העיצוב הבינלאומי. בראיון משנת 1966 טענה כהן כי אין דבר הנקרא "קרמיקה בעלת סגנון ישראלי", לבד מהשפעות פולקלוריסטיות.
עבודותיה במסגרת "לפיד" נושאות חותמת ובה דימוי של שמש וגלים. בשנת 1963 התקבלה באיגוד האמנים "meisterbrief" בגרמניה. בשנות השבעים התגוררה בנהריה.
השכלה

1942-194 קרמיקה אצל הדוויג גרוסמן להמן, ירושלים
בית הספר הגבוה לקרמיקה, הור-גרנצהאוזן (Höhr-Grenzhausen), גרמניה
פרסים

1962 פרס בתערוכת אמנות שימושית, תל אביב-יפו
בית הנכות בצלאל, ירושלים
תערוכות יחיד

1955 מוזיאון חיפה לאמנות
1960 מוזיאון חיפה לאמנות, חיפה
1962 כלים מתוצרת חברת לפיד, מוזיאון הארץ, תל אביב-יפו
לקריאה נוספת

כהן, אלסבט, "רשמים מקונגרס מלאכת מחשבת בינלאומי", קדרות, מס' 6, ספטמבר 1979, עמ' 23-21
Ceramic Artist of Israel, August 1975, p. 7
הערות שוליים

↑  ראו: הצלחת משולשת הקצוות, דבר, 24 במרץ 1966
ארני רייזן

| --- | --- |

 לידה:  9 באוקטובר 1924 ויליאמסטאון שבקנטקי
 פטירה:  4 באוגוסט 2012 (בגיל 87) ביצ'ווד, ארצות הברית 
 עמדה:  סנטר
 גובה:  2.06 מטר
 מכללה:  אוניברסיטת מזרח קנטקי   אוניברסיטת המדינה של אוהיו
 היכל התהילה:  הוצג כשחקן בשנת 1998
 קבוצות כשחקן
 1945–1948   1948–1955   1955–1958:  אינדיאנפוליס קאוצקיס (NBL)   רוצ'סטר רויאלס   בוסטון סלטיקס
 הישגים כשחקן
 2 אליפויות NBA‏ (1951, 1957)   בחירה לחמישיית העונה השנייה (1949)   4 הופעות במשחק האולסטאר (1952–1955)
 
ארנולד די. "ארני" רייזן (באנגלית: Arnold D. "Arnie" Risen;‏ 9 באוקטובר 1924 - 4 באוגוסט 2012) היה כדורסלן אמריקאי ששיחק במשך 10 עונות בליגת ה-NBA בעמדת הסנטר. ממוצעיו לאורך הקריירה הם 12.0 נקודות, 9.7 ריבאונדים ו-1.7 אסיסטים למשחק. בשנת 1998 הוצג כחבר בהיכל התהילה של הכדורסל.
קריירה מקצועית

רייזן נולד בעיר ויליאמסטאון שבקנטקי. בשנת 1942 החל ללמוד באוניברסיטת מזרח קנטקי, ושנה לאחר מכן עבר לאוניברסיטת המדינה של אוהיו, אותה הוביל לשתי הופעות רצופות בפיינל פור ה-NCAA‏ (1944–1945).
בשנת 1945 חתם רייזן בקבוצת אינדיאנפוליס קאוצקיס מליגת ה-NBL, ושיחק במדיה במשך שנתיים וחצי. במהלך עונת 1947/1948 עבר לרוצ'סטר רויאלס והוביל אותה לגמר ה-NBL, כששיחק לצד אל סרבי, רד הולצמן ובוב דייוויס. בסדרת הגמר הפסידו הרויאלס למיניאפוליס לייקרס של ג'ורג' מייקן בתוצאה 3-1. בעונת 1948/1949 עברה רוצ'סטר לשחק בליגת ה-NBA, וצירפה את הגארד בובי וונזר שהחליף את סרבי. ב-7 העונות הבאות הובילו שלישיית הכוכבים רייזן, וונזר ודייוויס את הרויאלס ל-7 הופעות רצופות בפלייאוף ה-NBA, ולזכייה באליפות עונת 1950/1951. בסדרת הגמר של אותה עונה גברה רוצ'סטר על ניו יורק ניקס בתוצאה 4-3, הודות לרייזן שהוביל את קלעי קבוצתו עם 21.7 נקודות בממוצע למשחק. בכל 4 העונות בין 1952 ל-1955 נבחר רייזן להשתתף במשחק האולסטאר, ובעונת 1948/1949 נבחר לחמישייה השנייה של העונה לאחר שקלע שיא קריירה של 16.6 נקודות בממוצע למשחק (רביעי ב-NBA) באחוזי הקליעה הטובים בליגה (42.3%).
לקראת עונת 1955/1956 נמכר רייזן לבוסטון סלטיקס, בה שימש בשלוש העונות הבאות כמחליף מהספסל לצמד הגבוהים ביל ראסל וטום היינסון. בעונת 1956/1957 זכה עם הסלטיקס באליפות ה-NBA, לאחר שגברו בסדרת הגמר על סנט לואיס הוקס בתוצאה 4-3. בסיום עונת 1957/1958 פרש ממשחק, בגיל 33.
בעת פרישתו דורג במקום ה-14 ברשימת הקלעים המובילים בתולדות ה-NBA, עם 7,633 נקודות, ובמקום השביעי ברשימת הריבאונדרים, עם 5,011 ריבאונדים.
ב-4 באוגוסט 2012 מת רייזן ממחלת הסרטן, בגיל 87.
הערות שוליים

↑  סטטיסטיקות הקריירה של רייזן ב-NBA, באתר basketball-reference.com
↑  דף השחקן, באתר היכל התהילה של הכדורסל
↑  פרופיל השחקן, באתר היכל התהילה של ספורטאי קליבלנד
↑  סטטיסטיקות סדרת גמר ה-NBA‏ 1951, באתר basketball-reference.com
↑  המובילים הסטטיסטים של עונת 1948/1949 ב-NBA, באתר basketball-reference.com
↑  הקלעים המובילים ב-NBA, נכון לשנת 1958, באתר basketball-reference.com
↑  הריבאונדרים המובילים ב-NBA, נכון לשנת 1958, באתר basketball-reference.com
↑  ההודעה על מותו של רייזן, באתר usatoday.com,‏ 5 באוגוסט 2012
אפריל אשלי

| --- | --- |

אפריל אשלי בסאות'בנק סנטר, לונדון 2009
 לידה:  29 באפריל 1935 ליברפול, הממלכה המאוחדת 
 פטירה:  27 בדצמבר 2021 (בגיל 86) לונדון, הממלכה המאוחדת 
 שם לידה:  George Jamieson 
 מדינה:  אנגליה אנגליה
 מקום מגורים:  פולהאם 
 מקצוע:  דוגמנית, שחקנית, מרצה
 בן או בת זוג:  ארתור קורבט, הברון השלישי מרוואלן (10 בספטמבר 1963–1970)  ג'פרי וסט (1980–1990) 
 פרסים והוקרה:  מסדר האימפריה הבריטית פרס מפעל חיים
 www.april-ashley.com/
 
אפריל אשלי (באנגלית: April Ashley;‏ 29 באפריל 1935 – 27 בדצמבר 2021) הייתה דוגמנית ושחקנית אנגלייה. היא הוצאה מהארון כטרנסג'נדרית על ידי עיתון The Sunday People (אנ') בשנת 1961, והייתה אחת הבריטיות הידועות הראשונות שעברו ניתוח להתאמה מגדרית.
ראשית דרכה

אשלי נולדה בליברפול, אחת מששת ילדיהם של פרדריק ג'ימיסון, הקתולי, ואשתו אדה בראון ג'יימיסון, הפרוטסטנטית. בילדותה, סבלה אשלי מהיפוקלצמיה, והזדקקה לזריקות סידן שבועיות בבית החולים. בכל תקופת ילדותה התעמרו והציקו לה בשל מראה הנשי.
ב-1951, בגיל 16, היא התגייסה לצי הסחר של הממלכה המאוחדת, אך שוחררה בקלון לאחר ניסיון התאבדות. ניסיון שני בגיל 17 הביא לאשפוזה במוסד פסיכיאטרי. באוטוביוגרפיה שלה, כתבה אשלי שהיא עברה אונס על ידי שותפה לחדר בתקופה בה עדיין זוהתה כגבר, ושהיא נפגעה פיזית באופן חמור.
מעבר מגדרי

כששוחררה מבית החולים, עברה אשלי ללונדון. בתקופה זו היא החלה להתלבש כאישה. בשנות ה-1950 המאוחרות, היא עברה לפריז, והזדהתה שם בשם "טוני אפריל", והצטרפה למופיעה המפורסמת קוקסינל בקברט הדראג בתיאטרון הקרוסל. שם, היא זכתה להצלחה כמופיעה. בגיל 25 היא חסכה כ-3000 ליש"ט, ועברה ניתוח להתאמה מגדרית בקזבלנקה, שבמרוקו, ב-12 במאי 1960. היא העידה שכל שיערה נשר, והיא סבלה מכאבים איומים, אך הניתוח עבר בהצלחה.
קריירה כדוגמנית והוצאתה מן הארון

כשחזרה לבריטניה, אשלי אמצה את השם אפריל אשלי, והייתה לדוגמנית מצליחה, והופיעה בז'ורנלי האופנה המובילים, ביניהם ווג, וצולמה על ידי צלמים ידועים. היא גם זכתה בתפקיד קטן בסרט הקולנוע The Road to Hong Kong עם בינג קרוסבי ובוב הופ. אחד מחבריה מכר את סיפורה לעיתון, וב-1961 יצא הסיפור בכותרת: "'Her' secret is out" ב-Sunday People, וכך התגלה לציבור שהיא טרנסג'נדרית. היא הפכה לקוריוז וסקנדל, והקרדיט שלה בסרט הושמט במיידית.
בנובמבר 1960 פגשה אשלי את ארתור קמרון קורבט, הברון רוואלן. השניים נישאו ב-1963, אך הנישואים התפרקו עד מהרה. עורכי דינה של אשלי כתבו לקורבט ב-1966 בדרישה למזונות, וב-1967 הגיב קורבט בעתירה לבית המשפט לבטל את הנישואים. בית המשפט ביטל את הנישואים, על אף שקורבט היה מודע למעבר המגדרי של אשלי כשהם נישאו.
המשך חייה

לאחר שחוותה התקף לב, עברה אשלי לגור בעיירה קטנה על גבול ויילס. בשנות ה-1980, היא נישאה לג'פרי וסט על ספינת שייט בלונג ביץ' שבקליפורניה.
בשנת 2005, לאחר שנחקק בממלכה המאוחדת חוק ההכרה במגדר של שנת 2004, אשלי סוף-סוף זכתה להכרה חוקית כאישה, ולתעודת לידה מחודשת עם המין הנכון.
אשלי הרצתה על חייה וסיפורה בפני קהלים מגוונים. היא נפטרה ב-27 בדצמבר 2021. התגוררה בפולהאם, פרוור של לונדון.
ביוגרפיות

בשנת 1982 יצא ספר ביוגרפי אודות אשלי, מאת דנקן פאלוול, April Ashley's Odyssey. בשנת 2006, יצאה אשלי עם אוטוביוגרפיה, The First Lady. בעקבות צאת הספר, היא זכתה לפרסום מחודש, והופיעה בתוכניות אירוח והתראיינה בעיתונים ומגזינים. בין היתר, היא טענה בספר שניהלה רומנים עם מייקל האצ'ינס, פיטר או'טול, עומר שריף, ומגוון ידוענים אחרים מעולם הבידור והאמנות ומן החברה הגבוהה של בריטניה. ואולם, הספר נגנז על ידי ההוצאה לאור לאחר שהתגלה שהיה בו פלגיאט מספר הביוגרפיה משנת 1982.
ב-2012 יצאה הודעה מחברות ההפקה Pacific Films ו-Limey Yank Productions שנפתח פרויקט לסרט קולנוע המבוסס על סיפור חייה של אשלי. נכון לתחילת 2019, הסרט עוד לא יצא. בשנת 2016, אימנה אשלי את השחקן אדי רדמיין לתפקידו בסרט הנערה הדנית, וזכתה בו לקרדיט תודה.
אותות ופרסים

2012 - מסדר האימפריה הבריטית, בשל תרומתה לשוויון לקהילה הטרנסג'נדרית.
2013-2015 - תערוכה בשם 'April Ashley: portrait of a lady' במוזיאון ליברפול.
2014 - פרס מפעל חיים בטקס פרסי הגיוון האירופאים (European Diversity Awards).
הערות שוליים

↑  Jones, Kay. "Radical Objects: April Ashley's Birth Certificate & Birthday Card". History Workshop.
1 2 3 4  Fallowell, Duncan; Ashley, April (1982). April Ashley's Odyssey. Jonathan Cape Ltd. ISBN 978-0224018494.
1 2  האתר הרשמי של אפריל אשלי
1 2 3 4  Corbett v Corbett,  (EWHC 1970).
1 2  Thompson, Douglas; Ashley, April (2006). First Lady. Blake Publishing. ISBN 1-84454-231-9.
1 2 3  Gilmore, Stephen; Herring, Jonathan; Probert, Rebecca (2011). Landmark Cases in Family Law. Bloomsbury Publishing. ISBN 978-1849461016.
1 2  "Sex and the single grande dame". The Sydney Morning Herald. 4 ביוני 2005. {{cite news}}:  (עזרה)
↑  "April Ashley". IMDB.
1 2 3    Sabine Durrant, ‏April Ashley interview: Britain's first transsexual, The Telegraph, 21 August 2010
↑  Identity - April Ashley's US Resident Alien identification card - Wellcome Collection.
↑  "Discriminating Beauty". Out Northwest. p. 23.
↑  "Pioneering Trans Model April Ashley Gets Movie Deal, Honor From Queen Elizabeth". Queerty.
↑  "How Liverpool transgender icon April Ashley coached Eddie Redmayne for The Danish Girl". ECHO.
↑  "Kenneth Branagh knighted in Queen's Birthday Honours". BBC News. 16 ביוני 2012. {{cite news}}:  (עזרה)
↑  Museum of Liverpool, National Museums Liverpool (באנגלית)
↑  "Evan Davis and April Ashley Triumph at European Diversity Awards". www.EQView.com. אורכב מ-המקור ב-8 בינואר 2016. {{cite web}}:  (עזרה)
| --- | --- |
בקרת זהויות :  GND: 124857236X  ISNI: 0000 0003 8522 2747  LCCN: n83211414  NLA: 36547489  NTA: 132667088  SNAC: w68p7h1h  Trove: 1285372  VIAF: 94838166   WorldCat (עם VIAF): 94838166
ארנסט פרודולייה

| --- | --- |
אין תמונה חופשית
 לידה:  1905 אמריסוויל, שווייץ 
 פטירה:  1984 (בגיל 79 בערך) 
 מדינה:  שווייץ 
 מקצוע:  דיפלומט 
 מידע חסיד אומות העולם
 פרסים והוקרה:  חסיד אומות העולם (18 בנובמבר 1982) 
 קישורים חיצוניים
 יד ושם:  ארנסט פרודולייה
 
ארנסט פרודולייה (בצרפתית: Ernest Prodolliet;‏ 1905, אמריסוויל (אנ') שבקנטון תורגאו - 1984), היה דיפלומט וחסיד אומות העולם משווייץ שהציל יהודים באוסטריה ובאמסטרדם בתקופת הנאציזם.
קורות חיים

פרק זה לוקה בחסר. אנא תרמו לוויקיפדיה ו.
קורות חיים > פעילותו להצלת יהודים בתקופת השלטון הנאצי

פרודולייה היה סגן הקונסול בקונסוליה השווייצרית בברגנץ שבאוסטריה. לאחר האנשלוס במרץ 1938 ביקשו יהודים רבים להימלט מאוסטריה. הם הגיעו לגבול בין אוסטריה לשווייץ ובידיהם אישורי הגירה למדינות שונות. לחלק מהיהודים הייתה ויזה פיקטיבית לשאנגחאי. פרודולייה הנפיק אישורי כניסה לשווייץ עבור יהודים אלה, במטרה שיהודים אלה יעברו בשווייץ בדרכם למדינות שאישרו את הגירתם של היהודים אליהן. הוא הנפיק מאות אישורים, בניגוד למדיניות ממשלתו, שהסתייגה מכך עקב העובדה שבמקרים רבים לא היו היהודים מקבלי האישורים עוזבים את שווייץ. הוא היה בקשר עם פאול גרונינגר שעסק בפעילות דומה. בתור סנקציה מנהלתית הועבר לאמסטרדם אך גם שם סייע ליהודים. הוא העביר כסף לפקיד ביודסה ראט פור אמסטרדם, כסף ששימש לפעולות הצלת יהודים. בנוסף לכך החביא יהודים בביתו. עקב המשך פעילותו זאת הועבר לברלין ולאחר מכן לפריז.
קורות חיים > לאחר המלחמה

פרודולייה המשיך לעבוד בשרות הדיפלומטי השווייצרי ואת הקריירה הדיפלומטית שלו סיים בשנת 1968 בבזאנסון.
הכרה

בשנת 1982 הכיר יד ושם בפרודולייה בתור חסיד אומות העולם. דמותו, בגילומו של השחקן פטריק רפול (Patrick Rapold), מופיעה בסרט Akte Grüninger המנציח את פועלו של חסיד אומות העולם השווייצרי פאול גרונינגר.
אמיודארון

| --- | --- |

 שם IUPAC
 (2-butylbenzofuran-3-yl)- [4-(2-diethylaminoethoxy)- 3,5-diiodo-phenyl]- methanone
 שמות מסחריים בישראל
 פרוקור, אמיודקור
 נתונים כימיים
 כתיב כימי:  C25H29NI2O3 
 מסה מולרית:  681.78 g/mol
 נתונים פרמוקוקינטיים
 זמינות ביולוגית:  20 – 55%
 מטבוליזם:  בכבד
 זמן מחצית חיים:  ממוצע 58 ימים. טווח 15–142 ימים.
 הפרשה:  תאי אפיתל
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון D 
 סיכון לתלות:  לא קיים
 דרכי מתן:  מתן פומי, תוך ורידי
 אינטראקציות עם תרופות אחרות:  יש
 מזהים
 קוד ATC:  C01BD01 
 מספר CAS:  1951-25-3
 PubChem:  2157
 ChemSpider:  2072
 
אמיודארון (משווק בישראל בשמות פרוקור, אמיאוקרד, אמיודקור) שייך למשפחת התרופות האנטיאריתמיות סוג III. התרופה משמשת לטיפול בטווח רחב של אריתמיות לבביות. אמיודארון ניתן לטיפול בהפרעות קצב חדריות ועליתיות. אמיודארון משמש גם לטיפול בילדים ואפילו להיפוך של הפרעות קצב בעוברים.
היסטוריה

אמיודארון פותח לראשונה בבלגיה בשנת 1961 כתרופה לטיפול בתעוקת לב (אנגינה פקטוריס). כבר באותן שנים התחילו באירופה לעשות שימוש רב בתרופה למטרה זו, עד שהתגלו התכונות האנטיאריתמיות שלה.
התרופה אובחנה על ידי ד"ר Bramah Singh, ביחד עם סוטלול (sotalol), כמשפחה חדשה של תרופות אנטיאריתמיות – סוג III.
מאפייני הסוג: הארכת תקופה רפקטורית ופוטנציאל הפעולה על ידי חסימת תעלות אשלגן.
בשנות השבעים המוקדמות רופא ארגנטינאי בשם Mauricio Rosenbaum התחיל לרשום את התרופה למטופלים הסובלים מאריתמיות חדריות ועליתיות, תוצאות הטיפול התגלו כיעילות.
בהתבסס על תוצאותיו של ד"ר רוזנבאום החלו רופאים אמריקאים לרשום את התרופה בסוף שנות השבעים, ללא אישור של מנהל המזון והתרופות האמריקאי (FDA). אישור ה-FDA הגיע רק לאחר שנים רבות של שימוש בארצות הברית בתרופות שנקנו על ידי רופאים אמריקאים ישירות מחברות אירופאיות וקנדיות. בשנת 1985 אישר ה FDA את השימוש בתרופה לטיפול באריתמיות, אישור שהפך אותה לאחת התרופות הבודדות בהיסטוריה של ה FDA שאושרה ללא ביקורת של ניסויים קליניים נרחבים בארצות הברית.
מנגנון פעולה

אמיודארון מכיל יוד, ככזה מבנהו דומה למבנה של הורמוני בלוטת התריס. אמידארון משהה את שלב 3 של פוטנציאל הפעולה הלבבי (ראו בערך לב האדם) על ידי חסימת תעלות אשלגן. בנוסף הוא מעכב פעילות סימפתטית וחוסם תעלות סידן ותעלות נתרן, הוא מפחית את הפעילות של נודית ה SA ואת ההולכה של נודית ה AV, כמו כן הוא מרפה שריר חלק ובעל פעילות כוזודילטטור.
התוויות והשפעה בריאותית

טיפול במגוון רחב של אריתמיות כולל אריתמיות של חדר שמאל, פרפור עליות, תסמונת וולף–פרקינסון–וייט (WPWS), הפרעות קצב בילדים, תינוקות ואף עוברים, קרדיומיפתיה היפרתרופית ועוד. אמיודארון משפר את היכולת התפקודית ומפחית מוות פתאומי גם בחולים עם אי-ספיקת לב חמורה ללא אריתמיות.[דרוש מקור] בניתוח-על שפורסם בשנת 2015 דווח על ראיות ברמה נמוכה לירידה במוות לבבי פתאומי ובמוות מכלל הסיבות אצל מטופלים באמיודרון בהשוואה לאי-טיפול או פלסבו, כאשר הטיפול ניתן למניעת אירוע ראשון של מוות קליני, אך גם על ראיות ברמה נמוכה לעליה במוות לבבי פתאומי ובמוות מכלל הסיבות, כאשר הטיפול ניתן לאחר אירוע של החייאת לב. בניתוח-על שפורסם בשנת 2019 דווח על שכיחות גבוהה יותר (אם כי לא במידה משמעותית סטטיסטית) של מוות אצל מטופלים באמיודרון (בהשוואה לפלסבו) אחרי היפוך של פרפור עליות לקצב סינוס.
תופעות לוואי

לאמיודארון חלון תרפויטי צר, עם תופעות לוואי רבות יחסית, חלקן מסכנות חיים. תופעות לוואי שכיחות כוללות מחלת הכבד השומני, דלקת ריאות אינטרסטיציאלית המסתיימת בלייפת של הריאות (Procor Lung), טשטוש ראייה (או ראיית הילה צבעונית באור מסנוור), בחילות או הקאות, שינויים בחוש הטעם, נטייה לכוויות בעור בחשיפה לאור השמש, האטה קלה בקצב לב, סיוטי לילה, הפרעות שינה, עצירות, פריחה מגרדת וירידה בחשק המיני. התרופה פוגעת בבלוטת התריס ויכולה להוביל הן לתת-תריסיות והן ליתר-תריסיות במנגנונים שונים. דווח כי ב-1–10 מתוך 1,000 מטופלים באמיודארון התגבר חסר יציבות בקצב הלב, מצב העלול לגרום להתקף לב ומחייב פינוי מיידי לבית חולים מיד. בעלון לצרכן מפורטות תופעות לוואי ידועות נוספות.
הערות שוליים

↑  Juan Carlos Claro, Roberto Candia, Gabriel Rada, Fernando Baraona, Francisco Larrondo, Luz M. Letelier, Amiodarone versus other pharmacological interventions for prevention of sudden cardiac death, The Cochrane Database of Systematic Reviews 2015, 2015-12-08, עמ' CD008093 doi: 10.1002/14651858.CD008093.pub2 (באנגלית)
↑  Lucie Valembois, Etienne Audureau, Andrea Takeda, Witold Jarzebowski, Joël Belmin, Carmelo Lafuente-Lafuente, Antiarrhythmics for maintaining sinus rhythm after cardioversion of atrial fibrillation, The Cochrane Database of Systematic Reviews 9, 2019-09-04, עמ' CD005049 doi: 10.1002/14651858.CD005049.pub5 (באנגלית)
↑  אוניפארם בע"מ, פרוקור – עלון לצרכן, באתר מאגר התרופות – משרד הבריאות, ‏11/2022
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בא מאו

בא מאו (בבורמזית: ဘမော်;‏ 8 בפברואר 1893 – 29 במאי 1977) היה פוליטיקאי בורמזי שב-1937 התמנה לראש הממשלה הראשון של בורמה תחת שלטון הראג' הבריטי. בהמשך כיהן כראש ממשלת מדינת בורמה במהלך מלחמת העולם השנייה, שהייתה לגרורה של האימפריה היפנית.
בא מאו התחנך במכללת יאנגון, אוניברסיטת קולקטה, אוניברסיטת קיימברידג' ואוניברסיטת בורדו, הרפובליקה הצרפתית, שם השלים דוקטורט במשפטים בשנת 1924. בא מאו התקבל ללשכת עורכי הדין האנגלית באותה שנה, ובהמשך הוא התפרסם בתור סנגור עבור מנהיג הבדלנים הבורמזי סאיה סאן בשנת 1931 בעת משפטו של האחרון על פעילותו נגד האימפריה הבריטית.
במהלך שנות השלושים המוקדמות הפך בא מאו ליריב בולט בתוכנית הממשלה הבריטית להפריד את בורמה מתחום שיפוטו של המשנה למלך בהודו, כיוון שהוא האמין שבורמה נפרדת תקבל מידה של ממשל עצמי קטנה בהרבה מהודו הבריטית כתוצאה מכך. אולם בשנת 1934 הוא הפך את עמדתו, והסכים לתמוך בביורוקרטיה הנדרשת עבור החלוקה עם הקמתה של ממשלה קואליציונית בורמזית. באותה שנה הוא מונה לשר החינוך של בורמה. כאשר החוקה החדשה, הקובעת הפרדת בורמה מהודו, נכנסה לתוקף ב-1 באפריל 1937, בא מאו מונה לראש הממשלה הראשון, והוא כיהן בתפקיד עד שנפלה ממשלתו בפברואר 1939.
לאחר תבוסת ממשלתו, בא מאו כרת ברית עם מנהיגים בורמזים אחרים כדי להקים את סיעת החירות, שהתנגדה להשתתפות בורמה עם בעלות הברית במלחמת העולם השנייה. באוגוסט 1940 הוא נעצר על ידי הבריטים בגין הסתה ונשאר במעצר עד הפלישה היפנית בשנת 1942. במהלך הכיבוש היפני (1943–1945), הוא מונה ל'אדיפאטי' (ראש המדינה) של מדינת בורמה, אשר הייתה למעשה גרורה יפנית. הוא ברח ליפן כאשר בעלות הברית כבשו מחדש את בורמה. לאחר תקופה קצרה בכלא של בעלות הברית, הוא חזר וניסה ללא הצלחה להיכנס לפוליטיקה ומאוחר יותר פרש לחיים פרטיים.